# Balança de pagaments

### De Viquipèdia

La balança de pagaments és un document comptable on s'enregistren de manera sistemàtica totes les transaccions amb la resta del món pels residents d'un país, i la dels residents de la resta del mon amb el país durant un periode de temps. Els criteris han estt fixats pel Fons Monetari Internacional i la que elabora el govern espanyol se sotsdivideix en tres sotsbalances.

## [edita] Subdivisions de la balança de pagaments

I - Compte corrent

- Béns i mercaderies
- Serveis
- Transferències corrents

II - Compte de Capital

- Transferències de capital
- Adquisicions i vendes d'actius no produïts no financers

III - Compte financer

- Inversions directes
- Inversions de cartera
- Altres inversions
- Variació de reserves

## [edita] Estructura interna

Cada sotsbalança és dividida en dues columnes amb estructura comptable, una per a ingresos i l'altra per a pagaments. En una tercera hi ha el saldo.

- A la de Béns i Mercaderies, hi haurà exportacions en els ingresos i importacions en els pagaments. S'anotarà el valor de les compres i vendes entre residents i no residents, i es prendrà com a valor el preu FOB (sense incloure assegurances, flete ni transport).
- A la de serveis, els ingresos i pagaments resultants dels serveis prestats a l'estranger pels residents, i els prestats als residents per l'estrangers (transports, assegurances, fletes, comunicacions, serveis personals i recreatius, etcs), així com els arrendaments.
- A la de Rendes, a la d'ingresos hi haurà sous i salaris, interesos i dividends i rendes obtingudes, mentre que a la de pagaments hi haurà rendes satisfetes i pagaments al capital i treball estrangers.
- A les transferències corrents, les transaccions unilaterals de caràcter corrent.
- A la de transferències de capital, a la d'ingresos inclourem les remeses dels emigrants, subvencions per compensació de preus agrícoles rebuts del FEOGA-garantia, del Fons Social Europeu com ajut a l'empleu i a la formació professional, així com les subvencions a l'explotació. A la de pagaments, les remeses dels immigrants i les aportacions a la Unió Europea (recur IVA, recurs PNB i recursos propis tradicionals.
- A les adquisicions i vendes d'actius no produïts no financers les compres i vendes de terra, subsòl i propietat incorporal (patents, drets d'autor).
- Als comptes financers hi anirà les inversions estrangeres a Espanya en els ingresos i les inversions espanyoles a l'estranger als pagaments.
- A les inversions directes, inversions en inmobles, entrada i sortida de capitals per a obtenir una posició dle 10 % o superior de capital en una emrpesa (aleshores les operacions de la financiació entre filial i matriu es considerarien inversió directa).
- A les inversions de cartera, les operacions amb valors negociables la finalitat dels quals és la d'obtenir rendabilitat (inferior al 10 %).
- A les altres inversions, operacions de préstecs, dipòsits a l'estranger i de no residents.
- Pel que fa a la variació de reserves, són actius financers controlats per l'Autoritat Monetària (no pas drets especials de gir, divises i posició de reserves al FMI), només als pagaments inclourem els increments de reserves (amb signe positiu) o les disminucions de reserves (amb signe negatiu).

Finalment, al saldo es restaran els imports de les dues columnes. La suma total de saldos ha de donar zero.

Obtingut de "http://ca.wikipedia.org../../../b/a/l/Balan%C3%A7a_de_pagaments.html"

Categoria: Terminologia d'economia

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Español
- Suomi
- Français
- עברית
- Magyar
- Nederlands
- Polski
- Português
- Slovenčina
- Српски / Srpski
- Türkçe